Diari Oficial de la Generalitat Valenciana


Sumari del DOGV 9749, del 20-12-2023 (2023/12836)

RESOLUCIÓ 8 de novembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual núm. 6 del Pla general i Pla parcial del sector industrial les Clotes, d'Albaida. Expedient 04/2915-XPJ.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12153


Data del document
:   08-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ 8 de novembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de la modificació puntual núm. 6 del Pla general i Pla parcial del sector industrial les Clotes, d'Albaida. Expedient 04/7909-VFV. [2023/12454]  
  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 04/2338-XIJ Albaida (València).  
«Informe ambiental i territorial estratègic  
  
Objecte: modificació puntual núm. 6 del Pla general i Pla parcial del sector industrial les Clotes  
Tràmit: Avaluació ambiental estratègica de la modificació del Pla  
Promotor: Ajuntament d'Albaida  
Autoritat substantiva: Comissió Territorial d'Urbanisme  
Localització: Albaida (València)  
Núm. d'expedient: 004/4156-ZCE  
  
  
La Comissió d'Avaluació Ambiental, en sessió celebrada el 15 de juliol de 2021, va adoptar el següent acord:  
Vista la proposta d'Informe ambiental i territorial estratègic de la modificació puntual núm. 6. del Pla general i Pla parcial del sector industrial les Clotes, d'Albaida, en els termes següents:  
A. Fonaments pels quals se sotmet la modificació a avaluació ambiental estratègica.  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), en la qual s'estableix (art. 46) que són objecte d'avaluació ambiental i territorial estratègica ordinària els plans i els programes, així com les seues modificacions, que s'adopten o s'aproven per una administració pública i l'elaboració i l'aprovació dels quals exigisca una disposició legal o reglamentària o un acord del Consell.  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
En la LOTUP s'estableix (art. 46), que són objecte d'aquesta avaluació ambiental i territorial estratègica ordinària els plans i els programes, així com les seues modificacions, que adopte i aprove una administració pública i l'elaboració i l'aprovació dels quals exigisca una disposició legal o reglamentària o un acord del Consell, complint els supòsits de l'apartat 1 d'aquest article.  
D'acord amb el que estipula l'article 46.3 de la LOTUP, l'òrgan ambiental determinarà si un pla o programa ha de ser objecte d'avaluació ambiental i territorial estratègica simplificada o ordinària, en els supòsits que s'hi preveuen i tenint en compte els criteris establits en l'annex VIII de la Llei, tot això amb la consulta prèvia a les administracions públiques afectades i d'acord amb les fases de la tramitació exposades en l'article 49.  
B. Document inicial estratègic  
B.1. Documentació aportada  
En data 9 de gener de 2020, va tindre entrada a través de l'aplicació TACTICA en el Servei d'Avaluació Ambiental Estratègica la sol·licitud d'inici del procediment d'avaluació ambiental per part del Servei Territorial d'Urbanisme de València de la modificació puntual núm. 6 del Pla general i Pla parcial del sector industrial les Clotes, d'Albaida, a l'efecte que es produïsca un pronunciament per part de l'òrgan ambiental:  
La documentació remesa en suport informàtic consisteix en:  
Esborrany del pla especial.  
Document inicial estratègic.  
B.2. Informació territorial  
El municipi d'Albaida té una població de 5.914 habitants (segons l'IVE a 01.01.2020). La superfície del terme municipal és de 35,41 km². Se situa a una altitud de 311 msnm i a una distància de 87,7 km de València. Limita amb els termes municipals de Benissoda i Agullent a l'oest, Aielo de Malferit i l'Olleria al nord; Bufali, el Palomar i Atzeneta d'Albaida a l'est i Alfafara i Muro de Alcoy al sud.  
  
Està situada en la riba esquerra del riu Albaida, entre el riu Clariano i la serra d'Agullent. El territori és ondulat, de poca altitud a excepció de la nomenada serra d'Agullent que s'eleva al sud. La ciutat està situada sobre un turó, des d'on s'albira gran part dels voltants.  
  
L'activitat agrícola s'uneix amb la indústria tèxtil i amb la cera. L'economia s'ha basat tradicionalment en l'explotació agrícola del seu terme, i l'agricultura és fonamentalment de secà. La indústria ha desbancat l'agricultura com a principal sector econòmic i productiu. La indústria de la cereria (actualment en reculada) va convertir Albaida en un important centre productor, mentre que la indústria tèxtil (que també té arrelament de segles), ha assolit un gran desenvolupament.  
  
El principal eix de comunicació per carretera és l'A-7, des dels túnels de l'Olleria per a continuar pel port d'Albaida cap a Alcoi i Alacant. Altres vies de circulació importants són: la carretera que connecta Albaida amb la Safor, l'antiga N-340 i la CV-81 que la comunica amb Villena passant per Ontinyent i Bocairent.  
La línia de ferrocarril que passa per la localitat és la línia 47 de Renfe Mitjana distància, també coneguda com a línia València-Xàtiva-Alcoi. Aquesta línia manté el seu recorregut i part de la seua infraestructura des de la seua construcció a la fi del segle XIX.  
B.3. Planejament vigent i antecedents.  
El planejament vigent en el terme municipal d'Albaida el constitueix el Pla general aprovat definitivament per la Comissió Territorial d'Urbanisme en sessió de 31 de juliol de 2006 (BOP 27.11.2006). Aquest pla general va ser avaluat ambientalment (Exp. 33/8693-PDH) mitjançant declaració d'impacte ambiental positiva amb condicionants.  
  
D'acord amb la documentació presentada, l'ordenació de la zona de planejament vigent es recull en el plànol I.1 Estat actual  
  
Respecte a l'ordenació de la zona, la memòria justificativa del Pla general d'Albaida manifestava que coordinat amb el planejament del municipi veí d'Atzeneta d'Albaida (aprofitant el desenvolupament del seu sector IN1-b-Industrial) es recollia una proposta de la zona com a sòl urbanitzable industrial sense ordenació detallada en una superfície de 75.869 m² i assignant-li la mateixa edificabilitat bruta que l'assignada en el municipi veí, és a dir 0,60 m²/m².  
En les fitxes corresponents al sector 5 les Clotes (àrea de repartiment núm. 5) definides en el Pla general i que s'acompanya a la documentació presentada, s'estableix com a condicions d'ordenació que s'executarà en coordinació amb el planejament parcial del municipi d'Atzeneta, havent d'executar-se un carrer paral·lel d'accés a Atzeneta, i es completarà amb carrers enllaçats amb l'actuació del municipi veí. Les zones verdes se situaran pròximes a la futura variant d'Albaida. Igualment, en les Directrius definitòries de l'estratègia de l'evolució urbana i ocupació del territori, s'associa el creixement a la coordinació de sòl industrial d'Atzeneta d'Albaida.  
En aquest sentit, les condicions objectives prèvies per a la seua programació, assenyalen que el sector precisa la prèvia o simultània execució de la zona d'Atzeneta IN1-b-Industrial i del col·lector de pluvials d'aigües residuals urbanes que han d'abocar a la depuradora d'Albaida. La xarxa elèctrica precisarà l'extensió de la mateixa des de la zona industrial d'Atzeneta. Les obres públiques necessàries seran la connexió de les artèries d'aigua potable, la interconnexió amb el col·lector de clavegueram i l'execució de la conducció de pluvials.  
Aquest sector no conté ordenació detallada, per la qual cosa precisa planejament de desenvolupament.  
D'acord amb els plànols d'ordenació del pla general, el sector apareix representat gràficament a una distància de 100 m de l'aresta de la calçada de la CV-62 (titularitat GVA) i a una distància d'entre 15 i 18 m de l'aresta exterior de la calçada de la CV-618 (titularitat de la Diputació de València).  
Segons aquests plànols d'ordenació del Pla general, la superfície total del sector seria de 66.080,58 m².  
B.4. Objecte del pla i problemàtica que s'ha de resoldre.  
D'acord amb la documentació presentada, el Pla parcial del sector industrial les Clotes es redacta amb la finalitat de donar compliment a les previsions del Pla general d'Albaida que va classificar aquest sòl com a urbanitzable industrial, a fi d'establir-ne l'ordenació detallada.  
  
La modificació puntual número 6 del Pla general es redacta amb la finalitat de redelimitar l'àmbit del sector a fi de:  
Ajustar la superfície del sector a la que realment figura en els plànols del Pla general.  
- La superfície total del sector segons els plànols d'ordenació és de 66.080,58 m², mentre que en la fitxa de planejament i gestió figura, per error, una superfície total de 75.869 m².  
Ajustar el límit sud del sector al límit del terme municipal d'Atzeneta d'Albaida, ja que en la  
delimitació del Pla general envaeix, per error, aquest terme municipal.  
- Apareix mal representat gràficament el límit del terme municipal d'Atzeneta d'Albaida, i s'endinsa, per error, el sector en aquest municipi en una superfície de 16.727 m².  
- Corregir aquest error material deixaria la superfície total del sector en 49.354 m².  
Incloure dins del sector la franja oest de sòl fins a la línia de protecció (50 m) de la carretera CV-62 titularitat de la Generalitat Valenciana, a fi de donar continuïtat a la delimitació dels sectors industrials d'Atzeneta d'Albaida.  
- La separació del límit oest del sector respecte de l'aresta exterior de la calçada de la carretera CV-62 és de 100 metres, en lloc dels 50 metres que prescriu per a la resta de carreteres de la Xarxa Bàsica l'article 33.3 de la Llei 6/1991, de 27 de març, de Carreteres de la Comunitat Valenciana, en la redacció donada per la Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat per a la zona de protecció.  
  
- Aquesta separació de 100 metres deriva de la reserva viària establida en el moment de redactar el Pla general d'Albaida, estant pendent la realització de la variant de l'N-340 i el posterior canvi de titularitat d'aquesta carretera perquè passara a la Generalitat Valenciana com a CV-62.  
- Produïts tots aquests fets, res impedeix que s'ajuste el perímetre als 50 metres de distància legalment establits.  
- La distància de 50 metres, a més, permetrà la continuïtat amb el que s'estableix per al polígon industrial d'Atzeneta d'Albaida confrontant i amb la línia de protecció fixada en aquest terme municipal en el seu Pla general en tramitació. Permetrà, a més, que no queden bosses de sòl residuals i que el sector industrial tinga una superfície suficient per al seu correcte desenvolupament.  
Incloure dins del sector la franja est de sòl de protecció de la carretera CV-618 titularitat de la Diputació de València, fins a la zona de domini públic, a fi de solucionar l'accés nord al polígon i ordenar adequadament aquesta franja de protecció.  
- La separació del límit est del sector respecte de l'aresta exterior de la calçada de la carretera CV-618 és de 15 a 18 metres. La zona de protecció, tractant-se d'una carretera que no pertany a la Xarxa bàsica, està delimitada per una línia situada a 25 metres en virtut de l'article referit 33.3 de la Llei 6/1991.  
- Aquesta separació de 15 a 18 metres no s'ajusta, doncs, a la vigent zona de protecció de carreteres. En aquesta zona se situa, a més, la zona d'aparcament i accés a la nau preexistent Jaslen. Es fa, per tant, necessari incloure aquesta zona de protecció (i fins a la zona de domini públic) dins del sector, a fi de poder ordenar l'accés al sector mitjançant un carril de desceleració i de projectar un vial de servei de 12 metres d'amplària, més una franja de reserva viària, espai lliure, de 13 metres lineals.  
Segons l'annex IV de la LOTUP, apartat IV.4.1.b «les zones de servitud, zones de protecció o similars, quedaran incloses en la superfície computable del sector sempre que se cedisquen i es necessite executar a càrrec del sector la seua urbanització en les condicions que establisca la legislació corresponent». La franja d'espai lliure o reserva viària no computarà com a zona verda en virtut de l'apartat IV.3.1.c d'aquest annex.  
B.5 Alternatives.  
El Document inicial estratègic en el punt 3.2 Abast, àmbit i alternatives del pla planteja les alternatives següents per a aconseguir els objectius pretesos.  
Alternativa 0  
Consistent en el manteniment de l'àmbit del sector tal com va quedar establit en el Pla general. Aquesta alternativa es planteja a efectes dialèctics perquè, mantindre  
determinacions del Pla general que s'endinsen en el terme municipal veí, reclassificant el seu sòl incorre en causa de nul·litat que fa inviable jurídicament i urbanísticament qualsevol actuació que es fonamente en aquestes.  
La superfície del sector en aquesta alternativa 0 resulta de 66.081 m².  
Alternativa 1.  
Consistent a modificar l'àmbit del sector per simple deducció de la part del mateix que està enclavada en el terme municipal d'Atzeneta d'Albaida.  
Aquesta alternativa resulta, d'acord amb l'explicat anteriorment, estrictament necessària en qualsevol cas i té el caràcter de modificació del Pla general de mínims. Només la deducció d'aquesta superfície dotarà les actuacions urbanístiques de la suficient seguretat jurídica i viabilitat urbanística.  
Amb aquesta alternativa s'estaria modificant en l'estrictament indispensable el Pla general vigent, si bé, la superfície del sector quedaria minvada en gran manera respecte de les previsions inicials.  
La superfície del sector en aquesta alternativa 1 resulta de 49.354 m².  
Alternativa 2.  
Consistent a modificar l'àmbit del sector per deducció de la part del mateix que està enclavada en el terme municipal d'Atzeneta d'Albaida i addició de la franja de sòl situat a l'est fins a arribar a la zona de domini públic de la carretera CV-618.  
Permet, a més de corregir l'error material, ordenar la zona de protecció de la carretera, ampliada fins als 25 metres des de l'aresta exterior de la calçada (línia blanca) per modificació de la llei de carreteres de la Comunitat Valenciana.  
En aquesta zona es disposarà un vial de servei de 12 metres d'amplària i es deixaran 13 metres d'espais lliures de reserva viària, de manera que quedarà perfectament ordenada la zona.  
  
La superfície del sector en aquesta alternativa 2 resulta de 51.056 m².  
Alternativa 3.  
Consistent a modificar l'àmbit del sector per deducció de la part del mateix que està enclavada en el terme municipal d'Atzeneta d'Albaida i addició de la franja de sòl situat a l'oest fins a arribar a la zona de protecció de la carretera CV-62.  
Permet, a més de corregir l'error material, ordenar el sòl restant fins a la zona de protecció de la carretera CV-62 (50 metres des de l'aresta exterior de la calçada) permetent una solució homogènia i contínua amb el sector industrial IN 1a confrontant d'Atzeneta d'Albaida.  
  
En aquesta zona es disposarà una zona verda lineal de transició o rematada del polígon industrial respecte del sòl no urbanitzable, que conformarà una façana verda per a aquesta carretera.  
La superfície del sector en aquesta alternativa 3 resulta de 62.771 m².  
Alternativa 4  
Consistent a modificar l'àmbit del sector per deducció de la part del mateix que està enclavada en el terme municipal d'Atzeneta d'Albaida i l'addició de la franja de sòl situat a l'est fins a  
arribar a la zona de domini públic de la carretera CV-618 i l'addició de la franja de sòl situat a l'oest fins a arribar a la zona de protecció de la carretera CV-62.  
Permet, a més de corregir l'error material, ordenar el sòl dels límits est i oest conforme als criteris explicats en els apartats anteriors, obtenint una millor integració paisatgística del sector.  
Encara que la modificació sembla la de major importància respecte a l'ordenació inicial, en realitat, és la que més s'acosta quant a superfície del sector. Com es justificarà més endavant, l'alternativa 4, per totes les raons exposades, resulta la més idònia.  
La superfície del sector en aquesta alternativa 4 resulta de 64.474 m².  
Alternativa 5  
Consistent a modificar l'àmbit del sector per deducció de la part del mateix que està enclavada en el terme municipal d'Atzeneta d'Albaida, l'addició de les franges de sòl a l'est i a l'oest, i l'ampliació fins al polígon industrial IN 1a, incloent-hi la bossa de sòl no urbanitzable del terme municipal confrontant, denominada polígon industrial IN 1b en el concert previ del seu Pla general.  
Aquesta alternativa respon a les previsions de coordinació i homogeneïtat contingudes en el Pla general d'Albaida i que, inicialment va ser consensuada amb l'ajuntament d'Atzeneta d'Albaida. No obstant això, en fases ulteriors de la tramitació del seu Pla general, el municipi veí ha abandonat aquesta idea i ha optat, en exercici de la seua potestat de planejament, per classificar aquest sòl com no urbanitzable comú.  
  
Així, sense el consens amb el municipi d'Atzeneta d'Albaida no resulta viable aquesta alternativa.  
La superfície del sector en aquesta alternativa 5 resulta de 95.927 m².  
En relació a totes les anteriors, l'apartat 4.2 del Document inicial estratègic determina que en relació amb el contingut de l'apartat 3.2 anterior es contempla l'elecció de l'alternativa 4, per les raons següents:  
  
1-Soluciona l'error material del Pla general referent al límit amb el terme municipal d'Atzeneta d'Albaida.  
2-Inclou en el sector la zona de protecció de la carretera comarcal CV-618, fins a la zona de domini públic, de manera que permet la seua ordenació i la seua qualificació com a espai lliure de reserva viària i l'execució de l'accés al polígon des d'aquesta carretera. Permet la millora d'aquest límit i la seua correcta integració paisatgística. I, finalment, permet dotar d'un accés adequat a la nau existent.  
3-Estén el límit oest fins a la zona de protecció de la carretera CV-62 (a 50 metres de l'aresta exterior de la calçada) permetent que (i) hi haja una continuïtat amb el sector industrial confrontant IN 1a d'Atzeneta d'Albaida i (ii) que hi haja espai per a disposar una franja de zona verda de vora que garantisca la integració paisatgística del sector. Permet la millora d'aquest límit i la seua correcta integració paisatgística.  
4-Encara que no sembla l'alternativa que menys modifica les previsions inicials del Pla general, sí que acaba sent la que menys difereix de la superfície inicial del sector i manté en grau més alt els índexs i paràmetres previstos en el Pla general. Facilita la viabilitat del sector.  
5-Com que no s'amplia el sector amb la bossa de sòl no urbanitzable situada en el terme municipal d'Atzeneta d'Albaida, no es conforma un sector dependent de dues administracions locals diferents, la qual cosa complicaria la seua gestió. No obstant això, es manté la possibilitat d'ordenar el sector de manera coherent amb l'ordenació que en el futur es determine per a aquesta bossa de sòl.  
B.6 Proposta d'ordenació.  
Vist l'estudi d'alternatives i els problemes que s'han de solucionar, el contingut de la proposta de modificació puntual núm. 6 del Pla general d'Albaida es recull en l'Alternativa 4 ja descrita, així com en el plànol d'ordenació O.1 Classificació del sòl que acompanya la proposta. Aquesta recull els articles de les NU del pla general que es modifiquen, que queden redactats del mode que s'assenyala a continuació (amb les modificacions destacades en negreta).  
  
Article 78. àrees de repartiment en sòl urbanitzable  
(…………)  
  
Àrees de repartiment sòl urbanitzable sense ordenació detallada  
  
  
  
I, l'article 84, en el qual es recull la fitxa del Sector 5, queda amb la següent redacció:  
Article 84. fitxa del sector 5 les Clotes (sense ordenació detallada) àrea de repartiment núm. 5  
A) Funció de l'actuació dins del pla general  
Completar l'estructura urbanística municipal, coordinats amb el municipi veí d'Atzeneta d'Albaida; en la mesura en què cada administració local acorde.  
Les Clotes. Càlcul aprofitament tipus  
Superfície sector 64.474 m²  
Superfície xarxa primària adscrita 1.548 m²  
Superfície total àrea de repartiment 66.022 m²  
Zonificació Industrial-aïllada  
Edificabilitat bruta 0,60 m²/m²  
Coeficient corrector 1  
Edificabilitat total àrea de repartiment 38.684,40 m²  
Aprofitament objectiu àrea de repartiment 38.684,40 u.  
Aprofitament tipus àrees de repartiment 0,586  
Aprofitament tipus sector 0,60  
Aprof. subjectiu prop.= 90 % s/0,586xSs... 34.003,59 u.  
Excedent d'aprofitament 3.868,44 u.  
  
  
Resum aprofitaments reconeguts  
Propietaris sector  
Aprofitament subjectiu 34.003,59 u. 34.003,59 m²  
Administració  
Aprofitament 10 % 3.868,44 u. 3.868,44 m²  
Prop. xarxa primària adscrita  
Aprof. subjectiu Ssx90 %(Ats-Atar) =  
64.474 x 0,90 x (0,600-0,586) = 812,37 u 812,37 m²  
Sup. xarxa primària adscrita: 1.548 m²  
Parcel·la xarxa primària zona verda ermita del Roser  
Condicions d'urbanització  
Xarxa viària. Es classificaran segons el tipus de trànsit que han de suportar i l'activitat, es determinarà la jerarquia, el tipus de secció, la pavimentació i altres elements d'urbanització que seran els normalitzats per l'Ajuntament.  
Xarxa d'aigua potable. Estarà composta per artèries principals, ramals de distribució i escomeses. Serà tipus emmallat garantint el subministrament en cas d'avaria en qualsevol punt. El punt o punts d'escomesa i enllaç amb la xarxa existent es realitzarà amb informe preceptiu de l'Ajuntament o empresa concessionària. La dotació de càlcul mínima estarà determinada en funció de les tipologies edificatòries, usos i intensitats d'usos del sector.  
Xarxa de sanejament. Serà de tipus separatiu. Les condicions de càlcul d'aquesta infraestructura de sanejament dependran de les diferents circumstàncies que es donen en el lloc, així com de la ubicació del punt d'abocament. El punt o punts d'escomesa i enllaç amb la xarxa existent es realitzarà amb informe preceptiu de l'Ajuntament o empresa concessionària.  
Xarxa d'enllumenat públic. Serà de tipus subterrani, que actuarà de manera independent respecte a la xarxa existent, s'instal·larà el seu propi equip de mesura i protecció. Els llums seran, en general, de tipus LED i la resta de la xarxa i elements de tipus ajuntament. El nivell mitjà d'il·luminació serà de 25-30 lúmens/m² per a carrers de trànsit rodat i de 18-20 lúmens/m² per a carrers de trànsit per als vianants.  
Xarxa d'energia elèctrica. Serà de tipus subterrani i complirà les determinacions de la vigent  
REBT. Xarxa de telefonia. Serà de tipus subterrani i se signarà un conveni de col·laboració amb la companyia concessionària corresponent per a definir el seu disseny i execució.  
Xarxa de reg jardineria. Serà de tipus subterrani i sistema de reg centralitzat. El punt o punts d'escomesa i enllaç amb la xarxa existent es realitzarà amb informe preceptiu de l'Ajuntament o empresa concessionària.  
Xarxa de subministrament de gas. Serà de tipus subterrani i se signarà un conveni de col·laboració amb la companyia concessionària corresponent per a definir el seu disseny i execució.  
Sistema selectiu recollida residus sòlids. S'establirà un sistema de recollida de residus sòlids de tipus selectiu, segons les determinacions i característiques del sistema utilitzat en la resta de la població, es desenvoluparà amb informe preceptiu de l'Ajuntament o empresa concessionària.  
Mobiliari urbà. Seran els normalitzats per l'Ajuntament.  
Condicions d'ordenació.  
L'ordenació d'aquest sector s'executarà en coordinació amb el planejament parcial del municipi d'Atzeneta, en la mesura que siga possible, disposant carrers enllaçats amb l'actuació del municipi veí. Les zones verdes se situaran pròximes a la futura variant d'Albaida. (En tot cas s'haurà d'estudiar l'accessibilitat i deixar la reserva viària necessària. D'acord amb les indicacions de l'Àrea de Carreteres de la Diputació). (S'haurà de dissenyar una rotonda o un altre tipus d'accés, que haurà de comptar amb el vistiplau del M. Foment i la Diputació). Relació de les activitats permeses en referència al Nomenclàtor d'Activitats Qualificades: Per a les activitats qualificades de «Molestes; Insalubres; Nocives i Perilloses» es permeten en aquesta zona els següents graus: 0; 1; 2, 3. Es prohibeixen els graus restants.  
  
Condicions objectives prèvies per a la seua programació  
La programació d'aquest sector podrà comportar la prèvia o simultània execució de la zona d'Atzeneta denominada sector IN1-b Industrial. S'ha executat el col·lector de pluvials al barranc de la Xenna, així com el col·lector d'aigües residuals urbanes que s'han d'abocar a la depuradora d'Albaida. La xarxa elèctrica es pot realitzar per mera connexió a la xarxa de mitjana tensió (20Kv) existent. Les obres públiques necessàries seran la connexió de les artèries d'aigua potable des de les proximitats, la interconnexió amb el col·lector de clavegueram i l'execució de la conducció de pluvials. El sector no conté l'ordenació detallada, per la qual cosa precisa de planejament de desenvolupament. Afecció a béns de domini públic no municipal: carreteres (Llei de carreteres).  
-  
 Vies pecuàries  
- Planejament general i parcial d'Atzeneta  
Determinacions amb caràcter d'ordenació estructural  
Tenen caràcter estructural les determinacions de zonificació, edificabilitat, aprofitament, aprofitament tipus, assignació de les parcel·les de xarxa primària i la prèvia condició per a la seua programació.  
  
C) Possibles efectes sobre el medi ambient   
Els efectes previsibles sobre el medi ambient s'analitzen en el DIE de manera succinta en l'apartat 3.5 Efectes previsibles sobre el medi ambient i sobre els elements estratègics del territori, prenent en consideració el canvi climàtic, que es deriven de l'anàlisi de l'estructura ambiental i territorial del municipi d'Albaida, que es desenvolupa en l'apartat 3.4 Diagnòstic de la situació del medi ambient i del territori abans de l'aplicació del pla en l'àmbit afectat. Per tant, d'aquesta anàlisi i d'acord amb el visor GVA, es determinen a priori els possibles efectes sobre el medi ambient.  
Com es pot observar, la zona és confrontant com s'ha vist amb el P.I. del Pla de les Vinyes d'Atzeneta d'Albaida i com ja es determina en el Pla general vigent, s'haurà de coordinar el desenvolupament dels sòls industrials a fi d'adequar xarxes de sanejament i aigua potable i xarxes de servei i no generar efectes negatius. En aquest sentit, tant les alternatives com la proposta definitiva, se cenyeixen a la línia divisòria dels dos termes municipals, que no coincideix amb la que apareix en el visor GVA, de manera que caldrà determinar amb l'òrgan competent la línia exacta de límit entre les dues poblacions en l'àmbit.  
D'acord amb la cartografia del SIOSE, l'àmbit es compon d'un mosaic regular en què es mesclen edificacions, vials, ús comercial i d'oficina, juntament amb terrenys agrícoles i pasturatges i una zona de sòl nu, objecte d'una actuació prèvia.  
En la zona no es descriu risc de lliscament o despreniment, però de cara a la implantació es tindrà en compte la caracterització present a través de la cartografia GVA que descriu l'àmbit com un sòl fortament ondulat, format per materials margosos en la part nord del mateix i llims, graves i cudols al sud, amb un risc d'erosió actual molt baix (0-7 Tn/Ha/any) i una erosió potencial baixa (7-15 Tn/Ha/any). La vulnerabilitat d'aqüífers es considera baixa.  
En l'àmbit no hi ha cap afecció a sòl forestal, ni a muntanyes catalogades i d'utilitat pública, així com a espais protegits; malgrat situar-se prop del Paisatge Protegit de l'Ombria del Benicadell, no presenta afecció, més considerant-se com una prolongació del polígon industrial ja existent i la seua situació entre les dues vies de comunicació. Així mateix, no afecta espais Xarxa Natura 2000, reserves de fauna ni microreserves.  
Confrontant amb l'àmbit, en la part est, es troba la via pecuària Carrerada del Camí Vell de Xàtiva a Alacant, amb una amplària legal de 18.75 m i una amplària necessària de 20 m, la zona de domini públic de la qual s'haurà de considerar en el límit de l'actuació. Com indica la proposta, considerant l'ample de 20 m, tan sols queda inclosa en el sector una franja d'1 metre d'amplària, que es qualifica d'espai lliure de reserva viària per pertànyer a la zona de protecció de la carretera CV-618.  
Quant al subministrament d'aigua potable, tractament i depuració de les aigües residuals, gestió de residus i altres tipus de serveis i subministraments, atés que l'àmbit ja es considerava en el seu moment com a sòl urbanitzable industrial, s'haurà de justificar en la proposta de modificació puntual que existeixen recursos hídrics suficients d'acord amb el pla general; que hi ha una evacuació i tractament adequat de les aigües residuals; que hi ha una gestió eficient dels residus i es compleixen les determinacions relatives als sòls industrials d'acord amb la normativa vigent, i que els diferents serveis compten amb el subministrament adequat, incloent-hi la modificació i desviament de línies que resulten necessàries.  
Com assenyala la proposta presentada, aquesta es troba condicionada per l'existència d'eixos vials que limiten l'àmbit i que condicionen la seua extensió i usos per a deixar expedita la zona de reserva i protecció de les carreteres.  
Així el perímetre exterior se situa a 50 metres de l'aresta exterior de la calçada de la CV-62 (de competència autonòmica) per tant, fora de la zona de protecció de la carretera.  
Quant a la carretera CV-618, de competència de la diputació provincial, el perímetre del sector se situa a 3 m de l'aresta exterior de l'esplanació, és a dir, fora de la zona de domini públic de la carretera pel fet que:  
1. Ja estava sent utilitzada una gran part d'aquesta superfície com a aparcament i accés a la nau existent.  
2. Resulta convenient adquirir i ordenar aquesta franja de sòl per a la millora funcional de la mateixa carretera i per a realitzar l'accés al polígon industrial.  
En última instància, en l'àmbit patrimonial i segons assenyala la proposta, existeix en el Catàleg de béns i espais protegits del Pla general d'Albaida l'inventari de béns etnològics i arqueològics on es troben dos elements en la partida de les Clotes, on es troba el futur polígon industrial: La casa de les Clotes i el Molí de les Clotes. Ambdues queden fora de l'àmbit de la modificació, que en cap cas afecta directament o indirectament els immobles objecte de protecció.  
  
D'altra banda, en virtut de la previsió del Pla general, i per a previndre afecció a jaciments arqueològics no coneguts, abans del desenvolupament del sector es realitzarà una prospecció arqueològica prèvia, realitzada per tècnic competent, prèvia autorització de la Conselleria de Cultura, tal com estipula l'art. 60 de la Llei de patrimoni cultural valencià.  
D) Consultes realitzades  
El Servei d'Avaluació Ambiental Estratègica ha sotmés a consultes la documentació inicial remesa, conforme al que disposa l'article 51 de la LOTUP, amb la finalitat de determinar els efectes significatius en el medi ambient, d'acord amb els criteris exposats en l'annex VIII d'aquesta llei.  
Per això, tenint en consideració les característiques de la proposta de revisió del pla presentada i els aspectes ambientals en què pot incidir, es consulten aquestes administracions:  
  
Consulta Informe Administració consultada  
 09.01.20 Conselleria de Política Territorial, Obres Públiques i Mobilitat.  
Direcció Territorial de València. Servei d'Urbanisme.  
24.01.20 25.02.20 Conselleria de Política Territorial, Obres Públiques i Mobilitat.  
D. G. de Política Territorial S. d'Infraestructura Verda i Paisatge  
24.01.20 11.03.20 Conselleria de Política Territorial, Obres Públiques i Mobilitat.  
D. G. de Política Territorial Serveis d'Ordenació del Territori.  
24.01.20 Cons. Agricultura, Des. Rural, Emergència Climàtica i Transició Ecològica.  
D.G. Medi Natural. Servei d'Ordenació i Gestió Forestal. VVPP  
24.01.20 08.07.20 Conselleria de Política Territorial, Obres Públiques i Mobilitat.  
Subdirecció General de Mobilitat Servei de Planificació.  
24.01.20 17.02.20 Diputació de València. Àrea de Carreteres  
24.01.20 Ajuntament d'Atzeneta d'Albaida  
  
  
Els informes rebuts juntament amb l'Informe ambiental i territorial estratègic (IATE) es publicaran en aquesta pàgina web:  
http://www.agroambient.gva.es/va/web/evaluacion-ambiental/seguiment-d-expedients  
E) Valoració dels possibles efectes sobre el medi ambient.  
Analitzat el document inicial estratègic i els informes rebuts, s'efectua la valoració dels possibles efectes d'aquesta modificació puntual núm. 6 del Pla general i Pla parcial del sector industrial les Clotes a Albaida, seguint els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
Així, tenint en consideració les característiques de la modificació, aquesta es limita a la redelimitació del sector atés l'error patit en la redacció del Pla general pel que fa al límit del terme d'Atzeneta d'Albaida i a la necessitat d'ordenar adequadament el costat est, que confronta amb la CV-618 i el costat oest, que confronta amb la CV-62.  
  
Dit això, en els informes rebuts s'observen les consideracions següents, tant de tipus legal com ambiental, que descrivim a continuació:  
Ordenació del territori  
L'informe de la Subdirecció General d'Ordenació del Territori i Paisatge de data 11 de març de 2020, sobre la base de la proposta rebuda i els requisits que allí es contemplen trasllada les següents determinacions, entre d'altres:  
- La modificació proposada, si bé és un ajust del sòl existent i suposa una reducció de la superfície urbanitzable (pel que no serà necessari realitzar una anàlisi del sòl vacant), haurà de complir els principis directors d'ocupació racional i sostenible del sòl per a activitats econòmiques establits en la directriu 92 de l'ETCV, tenint en compte que l'ETCV aconsella evitar els continus urbans que generen les conurbacions, per això l'ordenació ha de garantir que la proposta evite els continus urbans.  
  
- Atés que es troba en l'àmbit del Pla d'acció territorial de les comarques centrals, en tramitació, qualsevol proposta haurà d'ajustar-se a les seues determinacions i en cas contrari hauran d'estar degudament justificades amb la finalitat de valorar la seua oportunitat i viabilitat.   
  
Infraestructura verda i paisatge  
D'acord amb l'informe de 25 de febrer de 2020, del Servei d'Infraestructura Verda i Paisatge, analitzada la documentació s'informa, entre altres qüestions que cal tindre en compte, d'acord amb els següents:  
Criteris generals  
- S'haurà de redactar un estudi d'integració paisatgística amb contingut d'acord amb l'Annex II de la LOTUP, i se sotmetrà a informació pública i consultes.  
- L'instrument d'ordenació ha de definir i caracteritzar la infraestructura verda amb caràcter previ a l'ordenació d'usos i activitats a diferents escales, així com la seua continuïtat més enllà de l'àmbit d'actuació.  
- L'instrument de planejament incorporarà a la infraestructura verda, almenys, els espais que considere rellevants per a formar part de la mateixa per les seues funcions de connexió i integració paisatgística, comprenent com a mínim els espais lliures i les zones verdes més rellevants, així com itineraris que permeten la connexió amb elements de la infraestructura verda situats en l'exterior.  
- La infraestructura verda haurà d'incorporar-se en la documentació amb caràcter normatiu (plànols i normativa si és el cas) de l'instrument de planejament.  
Criteris particulars  
- L'àmbit d'actuació es troba en les proximitats del Paisatge de Rellevància Regional PRR 19 Serra del Benicadell, per la qual cosa s'hauran de preservar les vistes més significatives cap a elements i paisatges més importants, evitar-ne l'ocultació per les noves edificacions, i especialment en els accessos als municipis, així com incorporar criteris i objectius de qualitat procurant la integració dels nous teixits.  
  
- Quant a la definició de les vores urbanes cap a la CV-62, l'ordenació proposada les configura en general mitjançant la implantació de zones verdes, excepte en un tram de vial. S'haurà de justificar, mitjançant l'anàlisi de la integració paisatgística i visual de l'estudi d'integració paisatgística, la idoneïtat d'aquesta proposta o proposar si és el cas la continuïtat de la zona verda en el perímetre, proposant la plantació de les espècies vegetals que contribuïsquen a aquesta integració.  
  
- En la proposta realitzada, el límit sud del sector no es dissenya en si mateix, si no que es configura per a la seua continuïtat amb el municipi d'Atzeneta d'Albaida. En el mateix document s'indica que en el municipi confrontant es preveu que l'espai de transició entre el polígon d'Atzeneta i el municipi d'Albaida es classifique com a sòl no urbanitzable (zona rural), per la qual cosa en aquest cas no seria possible la seua continuïtat i haurà de configurar-se i dissenyar-se el límit.  
- S'haurà d'analitzar l'altura màxima de les edificacions, la forma, el color, la materialitat i l'escala de les edificacions (parcel·lació), per a la justificació de la integració paisatgística i visual del sector, establint les mesures d'integració paisatgística, corresponents en l'Estudi d'integració paisatgística, que hauran d'incorporar-se en la part amb eficàcia normativa de l'instrument de planejament corresponent, d'acord amb l'Annex II de la LOTUP.  
Planificació - Carreteres GVA  
Des de l'òrgan competent en matèria de planificació de carreteres titularitat de la Generalitat Valenciana s'emet informe de 8 de juliol de 2020, s'informa que en l'àmbit de les seues competències, l'actuació proposada pot ser compatible i no se'n deriven efectes significatius si es realitzen els estudis necessaris que en l'informe s'indiquen i que a continuació es resumeixen:  
Afecció a carreteres:  
- La CV-62 pertanys a la Xarxa bàsica autonòmica i la seua zona de protecció és de 50 metres. No existeix projecte aprovat de duplicació que obligue a la reserva viària.  
- Segons l'art. 84 de les NU del Pla general d'Albaida «l'accés al sector s'executarà en coordinació amb el planejament parcial del municipi d'Atzeneta, i haurà d'executar-se un carrer paral·lel a la carretera d'accés a Atzeneta, i es completarà amb els carrers enllaçats amb l'actuació del municipi veí».  
- Segons els visors cartogràfics, hi ha una rotonda a uns 500 metres aproximadament de l'enllaç entre la CV-62 i la CV-618, des de la qual es podria accedir al nou sector a través del vial executat en el municipi confrontant d'Atzeneta d'Albaida en el polígon industrial del Pla de les Vinyes.  
- D'altra banda, no es considera adequat l'accés a la nau existent Jaslen, a més, la superfície d'aparcament utilitzada està situada en la zona de protecció de la carretera CV-618, i no és considerat aquest ús com a compatible amb la seguretat viària de la carretera.  
- Ha de quedar definida clarament la zona de protecció. Els usos en aquesta zona són els permesos en la Llei de carreteres i no pot computar com a zona verda a efectes urbanístics.  
- Han de definir-se els accessos previstos, adjuntant predisseny dels mateixos d'acord amb la normativa de carreteres i instrucció de traçat vigent.  
Soroll:  
- S'ha de realitzar un estudi acústic de les noves zones de desenvolupament previstes, determinant les possibles afeccions per soroll. Els sectors de nou desenvolupament han d'adoptar les mesures necessàries per a la reducció del soroll als nivells admissibles, i estan al seu càrrec els estudis/projectes i mesures correctores.  
Diversos:  
- Fitxes de zona i gestió:  
- Ha d'establir-se clarament la delimitació de la zona de protecció de les carreteres i els usos permesos.  
- També s'ha d'indicar que correspon als sectors la redacció dels projectes, obtenció de terrenys i execució de les obres, tant viàries i accessos com les mesures acústiques.  
- Serà necessària prèvia autorització del titular de la via per a l'execució de les obres en zones d'afecció de carreteres.  
- Si no fora necessari redactar pla de mobilitat, s'haurà d'adjuntar un estudi de mobilitat amb especial incidència en les connexions no motoritzades.  
Diputació de València - Àrea de Carreteres.  
L'informe de l'Àrea de Carreteres de la Diputació de València de 17 de febrer de 2020 informa del següent:  
L'ampliació del sector en el seu límit oest exclou la zona de domini públic de la carretera i no inclou la totalitat de la zona de protecció tal com s'indica en el text, ja que aquesta es defineix a partir de la vora de calçada i, per tant, inclou també la zona de domini públic de la carretera, per tant, existeix un error conceptual en la definició de la vora del sector que parteix de la confusió entre la legislació autonòmica i l'estatal sobre carreteres.  
No hi ha inconvenient en què la zona de protecció de la carretera s'incloga en el sector, encara que en tal cas haurà de quedar classificada com a espai lliure reserva de vials en tota la seua amplitud amb obres de lleuger enjardinament i la conservació del qual no serà a càrrec de la Diputació de València.  
La inclusió de la zona de protecció de la carretera dins del sector no suposa que la zona puga ser utilitzada per a l'establiment de vials del sector, qüestió que és la que es pretén, ja que aquesta determinació deixa sense efecte la finalitat de la mateixa zona, que no és una altra que garantir la possibilitat d'expansió del sistema viari, per estar l'espai parcialment ocupat per un vial, ni per se, aquesta inclusió permet executar l'accés a la indústria que es proposa, ja que la ubicació de l'accés ha de plantejar-se des del punt de vista de funcionalitat de la carretera i no del de funcionament de la mateixa indústria que és el que s'ha fet, ja que s'aprofita l'existent.  
Els vials hauran de situar-se fora de la zona de protecció de la carretera i l'accés al sector haurà de reconsiderar-se de manera que no es disminuïsca la funcionalitat ni seguretat viària en la carretera.  
L'ordenació detallada proposada prové de plantejaments anteriors, i rebutjats en el document inicial. En aquest document es recull i es rebutja l'alternativa 5, que defineix l'ordenació detallada secundant-se en els vials del sector situat a Atzeneta d'Albaida, ordenació que es calca en els plànols de l'alternativa 4, de manera que no pot considerar-se viable, ja que l'alternativa 4 no considera la urbanització de la vora situada entre un municipi i l'altre. A tall d'exemples cal indicar que:  
  
- No es defineix una eixida del sector situada dins del municipi d'Albaida, aquesta es produeix a través dels vials del municipi veí.  
- Es defineixen els vials en el sector de manera que els itineraris ocupen sòls situats en el municipi.  
- No es tenen en compte les transformacions del territori realitzades en el municipi d'Atzeneta d'Albaida que impedeixen la connexió en cota dels vials projectats.  
L'ordenació detallada ha de definir l'accés i l'eixida del sector industrial, complint els condicionants establits en el punt anterior, i haurà de considerar la zona de protecció de la carretera com a zona de reserva viària amb obres d'enjardinament lleuger en tota la seua amplitud.  
L'ordenació dels accessos al sector no pot considerar-se adequada pel fet que s'estableix a través del ramal d'eixida de la glorieta de l'enllaç de connexió de la carretera CV-618 amb la CV-62, en un punt en el qual no és procedent mesclar la maniobra d'acceleració pròpia de l'eixida de la glorieta amb la de desceleració necessària per a accedir al sector.  
- D'altra banda, no es planteja una eixida del sector que no siga recolzada en la urbanització del sector veí d'Atzeneta d'Albaida.  
L'accés que es propose, ubicació i disseny, haurà de comptar amb l'aprovació de l'Àrea de Carreteres de la Diputació de València i, en cas que s'utilitzen els vials del sector veí, amb la conformitat de l'ajuntament d'Atzeneta d'Albaida.  
S'haurà de considerar la unió de ciclistes i vianants del sector amb el sòl urbanitzat d'Atzeneta d'Albaida i amb el nucli urbà d'Albaida.  
  
F. Determinació de l'existència d'efectes significatius.  
La proposta de modificació puntual parteix d'una anàlisi de les diferents alternatives a fi d'ajustar la superfície existent del sector de sòl urbanitzable industrial a la del sector que figura en els plànols del Pla general. En aquest sentit, si bé la documentació presentada es refereix a la modificació núm. 6 del Pla general i Pla parcial del sector industrial les Clotes (documentació referida tant a la modificació de l'ordenació estructural com al desenvolupament posterior de l'ordenació detallada), d'acord amb l'informe del Servei Territorial d'Urbanisme, el present pronunciament únicament es realitza en la mesura que afecta una determinació de l'ordenació estructural i que, per tant, l'aprovació definitiva és autonòmica.  
Per a l'aprovació de l'ordenació detallada, d'acord amb l'art. 58 de la LOTUP es podran tramitar simultàniament diferents instruments de planejament que siguen congruents entre si, la qual cosa podria donar-se, amb l'excepció que d'acord amb l'art. 46 de la LOTUP mentre que l'òrgan ambiental i territorial autonòmic ho és mentre la modificació afecta l'ordenació estructural, l'òrgan ambiental i territorial serà l'Ajuntament en els instruments de planejament urbanístic que, en el desenvolupament de planejament avaluat ambientalment, afecten exclusivament l'ordenació detallada del sòl urbanitzable. Per tant, i en definitiva, el present pronunciament ambiental únicament es referirà a la modificació núm. 6 del Pla general d'Albaida relativa a l'ordenació estructural.  
  
  
Tot i que ambientalment no es considera en rellevant en aquesta proposta (sí des del punt de vista d'ordenació del territori i urbanístic) s'hauria de revisar la diferència entre les línies que determinen el límit municipal, ja que la que considera la proposta presentada sembla ajustar-se a la delimitació del municipi del cadastre, mentre que en el visor GVA, tant la línia de límit municipal determinada per les dades del Centre Nacional d'Informació Geogràfica, com la corresponent a la planificació de línies límit municipals, coincideixen a traçar el límit que separa Albaida i Atzeneta d'Albaida (i per tant el del sector industrial) de manera no coincident amb el de la proposta presentada, aquesta qüestió haurà de corregir-se, d'acord amb l'art. 7 Delimitació de termes municipals del Decret 65/2021, de 14 de maig, del Consell, de regulació de la plataforma urbanística digital i de la presentació dels instruments de planificació urbanística i territorial.  
  
La qüestió que determinarà com veurem una anàlisi més detallada serà la derivada del compliment de la legislació de carreteres, per a les zones de protecció i reserva de les dues carreteres que limiten l'àmbit proposat, la CV-61 (autonòmica) i la CV-618 (provincial) que determinen de manera inequívoca els usos i construccions que s'han de disposar en aquelles zones, així com la vinculació del sector industrial proposat al ja implantat i limítrof a Atzeneta d'Albaida, qüestió ja considerada en el pla general vigent d'Albaida (normativa i DEUP) tant pel que fa a desenvolupament com accessos a la zona industrial.  
  
Des del punt de vista del compliment de criteris de l'ETCV, tal com al seu torn assenyala l'informe del servei d'Ordenació del Territori, encara que l'ajust del sòl industrial suposa una reducció d'aquest, no serà necessari realitzar una anàlisi del sòl vacant, si bé hauran de complir-se els principis directors d'ocupació racional i sostenibles del sòl per a activitats econòmiques segons la directriu 92 de l'ETCV.  
  
Igualment, en el mateix informe s'indica que, atés que el municipi es troba en l'àmbit d'actuació del Pla d'acció territorial de les comarques centrals, ara mateix en tramitació, qualsevol proposta hauria d'ajustar-se a les seues determinacions, com que el pla no es troba aprovat i ni tan sols es té constància que haja passat la fase d'informació pública, s'haurà de tindre en compte en la mesura que siga possible a escala ambiental les consideracions del document d'abast emés (exp. 22/19-EAE) que afecten l'àmbit proposat.  
  
En l'àmbit d'infraestructura verda i paisatge, d'acord amb l'informe del servei competent, s'haurà de redactar un estudi d'integració paisatgística, integrant determinacions relatives a paisatge i infraestructura verda en la part normativa del pla, així com establint les mesures d'integració paisatgística que analitzen altura màxima de les edificacions, forma, color, materials i escala de les edificacions, en aquest cas de manera coordinada amb el sòl industrial ja desenvolupat en el municipi adjacent d'Atzeneta d'Albaida, més encara donada la proximitat al PRR 19, Serra de Benicadell, que haurà de procurar la integració paisatgística dels nous teixits.  
El pla proposat haurà de determinar els elements de la infraestructura verda amb caràcter previ a l'ordenació d'usos i activitats, així com la seua continuïtat més enllà de l'àmbit (sector industrial adjacent), sobretot tenint en compte que no queda clar en l'ordenació i segons el que s'ha vist per al límit entre tots dos municipis com és el tractament de la franja que separa els sòls industrials situats en un o en l'altre, no determinada en el planejament, ja que tal com assenyala l'informe del servei d'infraestructura verda i paisatge, el límit sud no es dissenya en si mateix sinó que s'indica que la configuració d'una franja de SNU (zona rural) impossibilitaria la continuïtat del sòl industrial, la qual cosa ha de definir-se finalment en un sentit o en l'altre.  
Finalment, i encara que es troba en una zona delimitada per les vies de comunicació i adjacent a una zona industrial ja existent (i al seu torn prevista en el planejament) s'haurà de considerar la definició del límit urbà i aprofitar les zones de reserva i protecció de les dues vies presents per a contribuir mitjançant zones verdes i plantació d'espècies vegetals a la integració de la zona industrial.  
Un element clau dins de la modificació proposada i que condiciona la seua ordenació des del punt de vista de l'àmbit estructural (que l'analitzat en el present pronunciament ambiental, que més enllà de considerar la proposta d'ordenació detallada no entra en la seua anàlisi, que serà objecte de l'òrgan ambiental competent en l'aprovació del pla parcial corresponent) és la consideració de l'ordenació proposada respecte a les afeccions derivades de l'existència de les zones de reserva i protecció corresponents a les carreteres CV-62 i CV-618 i que condicionen tant els usos que s'han de desenvolupar en l'àmbit com ara l'accés a la zona industrial.  
D'acord amb l'informe del Servei de Planificació, competent en carreteres de titularitat autonòmica, l'accés al polígon hauria d'estudiar-se a través de la rotonda situada a uns 500 m de la de confluència de la CV-62 i la CV-618, ja en el terme municipal d'Atzeneta d'Albaida i produir-se, per tant, a través del polígon industrial en aquest municipi, i en aquest cas hauria de disposar-se de l'informe favorable del mateix i una ordenació compatible amb el planejament de tots dos municipis. Això vol dir que l'accés previst a través de l'existent actualment, que des de la CV-618 accedeix a la nau de Jaslen, no és adequat per trobar-se en la zona de protecció de la carretera i no és compatible amb la seguretat de la carretera, per establir-se (com assenyalarà l'informe de l'òrgan competent provincial de carreteres) a través d'un ramal d'eixida de la glorieta de l'enllaç de connexió de la carretera CV-618 amb la CV-62, en un punt en el qual no és procedent mesclar la maniobra d'acceleració pròpia de l'eixida de la glorieta amb la desceleració necessària per a accedir al sector.  
Ha de quedar definida clarament la zona de protecció, tant en els usos permesos com en les edificacions i infraestructures permeses, no podrà computar com a zona verda a efectes urbanístics i s'incorporarà la delimitació de la mateixa a les fitxes de zona, on s'haurà d'indicar que correspon als sectors la redacció dels projectes, l'obtenció de terrenys i l'execució de zones necessàries.  
D'acord amb el mateix informe, i pel que fa a la consideració de la normativa sectorial, s'haurà de realitzar un estudi acústic de les noves zones de desenvolupament previstes determinant les possibles afeccions pel soroll.  
Quant a l'afecció al domini i a les zones de reserva i protecció de la C-618, l'Àrea de Carreteres de la Diputació Provincial de València, estableix que la zona de protecció de la carretera ha de ser considerada de manera adequada en els plànols i delimitació del sector, i quedarà classificat com a espai lliure de reserva de vials per la qual cosa aquesta zona de protecció no pot ser utilitzada per a l'establiment de vials del sector, la qual cosa, a més, permet en la proposta (de manera errònia) incorporar l'accés a la mateixa dins de la zona de protecció, cosa que afectaria la funcionalitat de la carretera. Per consegüent, tant l'accés com els vials hauran de situar-se fora de la zona de protecció, i s'haurà de reconsiderar de manera que no es disminuïsca ni la funcionalitat ni la seguretat viària de la carretera.  
Encara que l'ordenació detallada no és objecte d'anàlisi en el present informe, de l'ordenació estructural que es definisca ha de quedar establit tant un accés al sector industrial adequat com una ordenació compatible amb la del municipi adjacent d'Atzeneta d'Albaida, tenint en compte el desenvolupament ja executat, els vials i la configuració existent, tot això d'acord amb el pla general vigent d'Albaida i el vistiplau del municipi veí, d'acord amb els informes rebuts.  
  
Finalment, i encara que no es defineix en la proposta haurà d'estudiar-se la circulació no motoritzada entre el sector industrial i el nucli urbà d'Albaida, i fins i tot amb el d'Atzeneta d'Albaida, més pròxim si cap al sòl industrial, considerant aquest pol a l'efecte de la planificació de la mobilitat a escala municipal.  
Encara que ens trobem en un sòl ja previst en el planejament vigent com a sòl urbanitzable industrial, d'acord amb els criteris de l'ETCV i en la LOTUP, s'haurà de justificar que tant el subministrament d'aigua potable, com l'evacuació i depuració d'aigües residuals i la gestió de residus per al futur sector industrial, compten amb el tractament previst tant en xarxes existents com en instal·lacions futures que s'han de realitzar abans del desenvolupament definitiu, així com la seua gestió adequada, d'acord amb la certificació municipal corresponent.  
Finalment, i respecte a les limitacions del domini públic i zones de reserva i protecció determinades per la legislació sectorial, a més de les ja considerades per als vials es tindrà en compte:  
- Consideració de l'afecció del sector proposat a la zona de domini públic (18,75 m) de la via pecuària Carrerada del Camí Vell de Xàtiva a Alacant per a la qual s'hauran de respectar els usos permesos segons la normativa vigent.  
- En l'àmbit patrimonial, tot i que es compta en l'entorn amb elements protegits catalogats a escala municipal, atés que no es troben afectats per l'àmbit considerat, tal com proposa la modificació, abans del desenvolupament del sector s'haurà de realitzar una prospecció arqueològica prèvia, realitzada per tècnic competent, prèvia autorització de la Conselleria d'Educació, Cultura i Esport, sobre la base de l'art. 60 de la Llei de patrimoni cultural valencià.  
Valoració ambiental d'acord amb els criteris de l'annex VIII de la LOTUP.  
Segons estableix l'article 46 de la LOTUP, l'òrgan ambiental ha de determinar si un pla o la modificació d'aquest ha de ser objecte d'avaluació ambiental i territorial si es determina l'existència d'efectes significatius en el medi ambient, tenint en compte els criteris establits en l'annex VIII, si és el cas, amb la consulta prèvia a les administracions públiques afectades, i amb les consideracions a les quals es refereix l'article 51 de la LOTUP.  
1-Per les característiques dels plans i programes:  
- La modificació del planejament no influeix en altres plans o programes, ja que suposa una modificació (fins i tot reduint la superfície) d'un sòl urbanitzable industrial que ja figura en el Pla general vigent i que va ser avaluat ambientalment en el seu moment, sense que la reduïda extensió de la modificació proposada establisca nous efectes.  
  
- No presenta a priori, complint amb les determinacions que s'incorporaran en el present informe, problemes ambientals significatius. A més contribueix a promoure el desenvolupament sostenible, en tant que s'adequa al planejament proposat i proposa la seua coordinació amb el planejament del poble limítrof, tal com ja estableixen les directrius de desenvolupament aprovades.  
- Quant a consum de recursos (subministraments d'aigua, energia, xarxa de sanejament i accessos), considerant que es troba dins de l'admés dins del planejament vigent, únicament es requerirà justificar que es manté el ja aprovat.  
- La incidència en el model territorial és pràcticament nul·la, ja que suposa fins i tot la reducció de la superfície industrial ja aprovada en el pla general vigent, i se subjecta a més a les directrius de la legislació sectorial de carreteres quant a usos i construccions en zones de protecció i reserva.  
2-Per les característiques dels efectes i de l'àrea probablement afectada:  
- En l'entorn ja es troba previst l'ús industrial en el pla general i es preveu que la magnitud i l'abast dels possibles efectes siguen reduïts, donada l'extensió de la zona industrial i que, a més, es troba allunyada del nucli urbà d'Albaida.  
- No es preveuen riscos per a la salut humana o el medi ambient de la modificació del planejament.  
- El valor i la vulnerabilitat de l'àrea probablement afectada no afecta espais naturals ni patrimoni cultural o paisatgístic, tenint en compte a més que el segellament de sòl ja està previst en el planejament vigent, fins i tot es redueix en la seua extensió tant per la reducció de l'àmbit com per la implantació de zones verdes.   
En vista de la documentació presentada, de conformitat amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP), considera:  
Que de la modificació puntual núm. 6 del Pla general i Pla parcial del sector industrial les Clotes, d'Albaida no es deriven problemes ambientals significatius, segons s'extrau de les dades i cartografia disponibles, i específicament des dels aspectes objecte d'estudi, tal com s'ha informat i ateses les directrius exposades.  
Així doncs, es pot determinar, respecte de la modificació puntual núm. 6 del Pla general i Pla parcial del sector industrial les Clotes, d'Albaida que el procediment d'avaluació simplificada és suficient per a determinar que la modificació no presenta efectes significatius sobre el medi ambient.  
En la Comissió d'Avaluació Ambiental, es posa de manifest el següent:  
En relació amb l'informe de la Subdirecció General d'Ordenació del Territori i Paisatge de data 11 de març de 2020, en el qual indica «tenint en compte que l'ETCV aconsella evitar els continus urbans que generen les conurbacions, per això l'ordenació ha de garantir que la proposta evite els continus urbans» per part del cap de Servei d'Urbanisme de València s'indica que en aquest cas no es donen les circumstàncies de conurbació, i així ho entén la comissió.  
H. Proposta d'acord  
Tenint en compte el que estableix l'article 51.2. b) de la LOTUP, i com que la modificació puntual avaluada no té efectes significatius en el medi ambient i el medi territorial i se sotmet al procediment simplificat d'avaluació:  
D'acord amb el que s'ha exposat, es RESOL:  
Emetre un informe ambiental i territorial estratègic FAVORABLE en el procediment simplificat d'avaluació ambiental i territorial estratègica de la modificació puntual núm. 6 del Pla general i Pla parcial del sector industrial les Clotes, d'Albaida d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'aquesta modificació seguint la normativa sectorial, sempre que s'ajuste al que descriu la documentació presentada amb el compliment de les determinacions següents:  
El present pronunciament ambiental es refereix exclusivament a l'Ordenació Estructural del Pla general d'Albaida recollida en la modificació puntual núm. 6 i les seues determinacions hauran de ser recollides en els instruments de desenvolupament, d'acord amb la legislació vigent.  
S'haurà d'adequar l'àmbit de la modificació a la delimitació en vigor del terme municipal d'Albaida amb Atzeneta d'Albaida, d'acord amb el Decret 25/2021 i altra normativa en vigor.  
Dins del compliment dels principis directors d'ocupació racional i sostenible de l'ETCV, se suggereix que es tinguen en compte els objectius del Pla d'acció territorial de les comarques centrals (en tramitació) així com les consideracions ambientals que pogueren influir en la modificació proposada.  
Es redactarà un estudi d'integració paisatgística (EIP), d'acord amb les directrius exposades en el present informe, determinant els elements de la infraestructura verda, establint les mesures d'integració paisatgística necessàries i definint els límits urbans, especialment el límit sud i el límit amb el municipi d'Atzeneta d'Albaida.  
S'obtindrà informe favorable del servei competent en matèria d'infraestructura verda i paisatge abans de l'aprovació definitiva.  
S'incorporaran a la modificació definitiva les directrius en matèria de carreteres, accessos i mobilitat tant del Servei de Planificació de la Conselleria de Política Territorial, Obres Públiques i Mobilitat com de l'àrea de carreteres de la Diputació de València, pel que fa a les carreteres CV-61 i CV-618, respectivament. En tots dos casos s'obtindrà informe favorable a la modificació, previ a l'aprovació definitiva. Sense perjudici d'altres aspectes considerats en els informes emesos, es deurà:  
  
- Modificar l'accés al polígon, eliminant l'existent a través de la CV-618 i considerant el possible accés a través del polígon industrial Pla de les Vinyes d'Atzeneta d'Albaida (en aquest cas s'haurà de comptar amb informe favorable de l'ajuntament d'aquesta localitat).  
  
- L'àmbit no afectarà les zones de protecció i reserva de les carreteres, especialment pel que fa a la CV-618, no es permetrà l'existència de vials i aparcament en aquesta zona.  
- Realitzar un estudi acústic que determine les possibles afeccions pel soroll.  
Justificar d'acord amb les directrius previstes en el pla general vigent l'adequat subministrament d'aigua potable, el tractament i depuració d'aigües residuals, així com la gestió de residus per al desenvolupament de la zona industrial.  
Definir la no afecció al domini públic per a la via pecuària Carrerada del Camí Vell de Xàtiva a Alacant, amb informe del servei competent.  
Es realitzarà una prospecció arqueològica prèvia en els termes previstos en la proposta de modificació presentada.   
Segons el que estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació la modificació puntual núm. 6 del Pla general i Pla parcial del sector industrial les Clotes, d'Albaida en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació puntual.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, d'acord amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que antecedeix, la Comissió d'Avaluació Ambiental acorda: Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 6 del Pla general i Pla parcial del sector industrial les Clotes, d'Albaida, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra aquesta resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè es puguen utilitzar els mitjans de defensa que es consideren pertinents en el seu dret.  
Us ho notifique perquè en tingueu coneixement i als efectes oportuns.  
Això se certifica amb anterioritat a l'aprovació de l'acta corresponent i a la reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 27 de juliol de 2021.- El secretari de la Comissió d'Avaluació Ambiental: José del Valle Arocas.»  
  
València, 8 de novembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.